W Běłej Wodźe maja dweju kandidatow za wólby wyšeho měšćanosty
Běła Woda (AK/SN). Wobydlerjo Běłeje Wody wola 24. septembra noweho wyšeho měšćanostu. Torsten Pötzsch (Klartext) tele zastojnstwo wot lěta 2010 wukonja. A 46lětny Běłowodźan za nje znowa kandiduje. Dale staji so k wólbam 51lětny dotalny komornik města Rico Jung. Pötzsch je nawuknył powołanje bankoweho překupca, dźěłaše pozdźišo pola lutowarnje, bě kontroler w jednym zawodźe a do swojeho časa jako wyši měšćanosta jednaćel Běłowodźanskeje bydlenjotwarskeje towaršnosće. Jung je po powołanju elektroinstalater. Wot lěta 1988 bě wón technikar w lodosportowym kompleksu města a wot 1993 jón nawjedowaše. Naposledk bě komornik w měšćanskim zarjadnistwje.
szl_Latn szl_Latn